*Ikke å forveksle med Aleksej Nikolajevitsj Tolstoj*

**Aleksej Konstantinovitsj Tolstoj** (russisk: Алексей Константинович Толстой; født 24. augustjul./ 5. september 1817greg. i St. Petersburg, død 28. septemberjul./ 10. oktober 1875greg.) var en russisk forfatter. 

Høydepunktet i hans forfatterskap er en trilogi av historiske drama. Han skrev også dikt, inspirert av tysk romantikk, og oversatte Goethe og Heine til russisk. Han var fetter av Leo Tolstoj.

Biografi
--------

Tolstoj var under sin barndom først hos sin morbror A. Perovskij (som forfatter kjent under navnet *Anton Pogorjelskij*) i det sørlige Russland. En stor del av sin ungdom tilbragte han på reiser i vestre og sørlige Europa. Tolstoj var utdannet fra Statsuniversitetet i Moskva i 1836, og arbeidet ved hoffet det meste av sitt liv, som seremonimester og senere som hoffjegermester. 

Han deltok i 1836 i den russiske observatørgruppen ved den tyske riksdagen i Frankfurt am Main. Han tjenestegjorde i det keiserlige kanselli og inngikk ved Krimkrigens utbrudd som frivillig i et tiraljørregiment, som imidlertid ikke kom i strid. Han ble utnevnt til keiserens adjutant, men tok snart avskjed og levde deretter som privatmann med tittelen hoffjegermester på sitt gods. 

Tolstoj var gift med Sofija Bachmeteva.

Forfatterkarriere
-----------------

Noen prosafortellinger av Tolstoj ble publisert allerede i 1841 under pseudonymer *Krasnogorskij*, men de arbeider som han selv gav plass i sine samlede verker er alle fra tiden 1855-75. Hans første større arbete var *Knjaz Serebrjanyj* (1861, mange opplag; oversatt til en mengde språk), en historisk roman fra Ivan den grusommes tid. Hans andre store verk var den dramatiske trilogien *Smert Ivana groznago – Tsar Fjodor - Tsar Boris* (1866-70). Selv betraktet han «Tsar Fjodor» som sitt beste arbeide. 

Tolstoj skrev også et par andre dramaer: *Don Juan*, hvor han forvandlet hovedpersonen til en Faustfigur, og *Namjestnik* (Stattholderen), en episode fra Novgorods historie. 

Av hans mindre dikter er de rent lyriske lite betydningsfulle; vesentlig bedre lykkedes han i balladen og overhodet i den poetiske fortelling og naturskildringen. Han behandlet i moderne metriske former, men for øvrig i gammel stil, en mengde emner fra den oldrussiske heltesagaen (bylina) og episoder fra 1500-tallets historie. 

Et titalls av hans episk-lyriske dikter berører på et eller annet vis Skandinavias eldste historie (deriblant *Borivoj, Håkon den blinde, Tugarin, Knut, Harald Hårdråde, Rugevit* og *Tre slag*). 

Tolstoj hørte til den lille gruppe russiske skalder som uten hensyn til politikk, sosiale dpørsmål og lignende dyrket kunsten for dens egen skyld. Han forsvarte sitt standpunkt i atskillige polemiske dikt, blant annet *Johannes Damaskenus* og *Potok Bogatyr* (med Russlands historie i fugleperspektiv). Han skjuler seg også (likesom brødrene Zjemtjuzjnikov) bak den konservative skjemteren *Kuzma Prutkov* i «Sovremennik» (på 1850-tallet). 

Han var også virksom som oversetter. Utdrag fra hans episke dikt om Johannes av Damaskus er utgitt på norsk i antologien *Østkirken*, 2002.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   ESBE / Tolstoj, Aleksej Konstantinovitsj, kildekvalitet uspesifisert kalender, antatt juliansk[Hentet fra Wikidata]
3. 1 2   KLE / Tolstoj A. K. kildekvalitet dato angitt både etter juliansk og gregoriansk kalender[Hentet fra Wikidata]
4. 1 2 3 4   ESBE / Tolstoj, Aleksej Konstantinovitsj[Hentet fra Wikidata]
5. 1 2   Store sovjetiske encyklopedi (1969–1978), avsnitt, vers eller paragraf Толстой Алексей Константинович, besøkt 28. september 2015[Hentet fra Wikidata]
6. 1 2 3   KLE / Tolstoj A. K.[Hentet fra Wikidata]
7. ↑   ESBE / Tolstoj, Aleksej Konstantinovitsj, kildekvalitet uspesifisert kalender, antatt juliansk, «Жил он поэтому большею частью за границей, летом в разных курортах, зимою в Италии и Южной Франции, но подолгу живал также в своих русских имениях — Пустыньке (возле ст. Саблино, под Петербургом) и Красном Роге (Мглинского у. Черниговской губ. близ г. Почеца), где он и умер 28 сентября 1875 г»[Hentet fra Wikidata]
8. ↑   ESBE / Tolstoj, Aleksej Konstantinovitsj, «Во время болезни ухаживала за ним жена полковника С. А. Миллер (урожд. Бахметьева), на которой он позднее женился.»[Hentet fra Wikidata]

Eksterne lenker
---------------

* (en) Alexei Konstantinovich Tolstoy – kategori av bilder, video eller lyd på Commons Rediger på Wikidata
* (en) Aleksej Tolstoj på Internet Movie Database Rediger på Wikidata

* (en) Aleksej Tolstoj hos The Movie Database Rediger på Wikidata
* (en) Aleksej Tolstoj på Discogs Rediger på Wikidata

* (en) Aleksej Tolstoj på MusicBrainz Rediger på Wikidata

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Gyldendals Teaterleksikon **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC
 |